ΓΡΑΠΤΗ ΕΡΩΤΗΣΗ E-1469/02

υποβολή: Michael Cashman (PSE) προς την Επιτροπή

(27 Μαΐου 2002)

Θέμα: Σχέδιο προστασίας των επιβατών

Η 11η Σεπτεμβρίου 2002 βύθισε τις αεροπορικές εταιρείες σε μια απρόβλεπτη κρίση. Ήδη εξασθενημένος από την οικονομική ύφεση ο τομέας αυτός έχασε μία σειρά από αεροπορικές εταιρείες όπως η Sabena,

η Swiss Air, η Axon, η Ansett κ.ά. Ως συνέπεια αυτού χιλιάδες ταξιδιώτες εγκαταλείφθηκαν ανά τον κόσμο χωρίς δυνατότητα επαναπατρισμού ή αποζημίωσης. Πάνω από μισό χρόνο μετά τα τρομοκρατικά χτυπήματα στις ΗΠΑ, οι αεροπορικές εταιρείες βρίσκονται ακόμη σε αναστάτωση και πάρα πολλές εταιρείες αγωνίζονται να επιβιώσουν.

Στην ανακοίνωσή της με τίτλο Προστασία των επιβατών αεροπορικών μεταφορών στην Ευρωπαϊκή Ένωση που δημοσιεύθηκε τον Ιούνιο του 2000(1) η Επιτροπή παρατηρεί ότι δενπάρχει ανάγκη προστασίας των καταναλωτών έναντι πτώχευσης της αεροπορικής εταιρείας σε αντίθεση με άλλους οικονομικούς κινδύνους, καθώς η πιθανότητα πτώχευσης δεν είναι ιδιαιτέρως μεγάλη. Σημειώνει επίσης ότι ο κανονισμός 2407/92(2) για την έκδοση αδειών των αερομεταφορέων διασφαλίζει την οικονομική σταθερότητα και διάφορες μορφές προστασίας. Αυτές οι διατάξεις ωστόσο δεν εμπόδισαν την πτώχευση αρκετών σταθερών και αξιόπιστων ευρωπαϊκών αερογραμμών μετά την 11η Σεπτεμβρίου. Εν όψει των πρόσφατων τρομοκρατικών ενεργειών παγκοσμίως εξακολουθεί η Επιτροπή να είναι της άποψης ότι δεν είναι αναγκαία η προστασία έναντι της οικονομικής κατάρρευσης μιας αεροπορικής εταιρείας·

Στην παραπάνω ανακοίνωση η Επιτροπή αναφέρει μία πρωτοβουλία των αεροπορικών εταιρειών να δημιουργήσουν ένα ταμείο εγγυήσεων από το οποίο θα επαναπατρίζονται και θα αποζημιώνονται οι επιβάτες σε περίπτωση πτώχευσης μιας αεροπορικής εταιρείας. Γνωρίζει η Επιτροπή την πρόοδο που είχε αυτή η πρωτοβουλία·

Είναι κατανοητό ότι πολλοί ευρωπαϊκοί εθνικοί αερομεταφορείς δενπέρ ενός ταμείου προστασίας των επιβατών επειδή δε θέλουν να πληρώνουν οι επιβάτες τους για την πιθανότητα πτώχευσης μιας άλλης λιγότερο σταθερής και αξιόπιστης αεροπορικής εταιρείας. Δεδομένου ότι πρόκειται για εθελοντική πρωτοβουλία, θα ήταν η Επιτροπή ικανοποιημένη με ένα σύστημα που δε θα κάλυπτε όλες τις ευρωπαϊκές αερογραμμές ή δε θα κάλυπτε αερογραμμές κρατών μελών οι οποίες επέλεξαν να μην ενταχθούν στο σύστημα αυτό·

Στην ανακοίνωση για την προστασία των επιβατών αεροπορικών μεταφορών η Επιτροπή δηλώνει την πρόθεσή της να προετοιμάσει νομοθεσία σχετικά με τις συμβάσεις και τους όρους αερομεταφοράς. Προτίθεται η Επιτροπή να ασχοληθεί σε αυτή τη νομοθετική πρόταση με την καλύτερη προστασία των επιβατών στην περίπτωση πτώχευσης μιας αεροπορικής εταιρείας·

(1) COM(2000)365 τελ.

(2) ΕΕ L 240 της 24.8.1992, σελ. 1.

Απάντηση της κας de Palacio εξ ονόματος της Επιτροπής

(3 Ιουλίου 2002)

Η Επιτροπή έχει επίγνωση του γεγονότος ότι δεν θαιοθετήσουν όλες οι κοινοτικές αεροπορικές εταιρείες το σχέδιο προστασίας των επιβατών που διαπραγματεύθηκαν οι οργανώσεις εκπροσώπησης των αεροπορικών εταιρειών και οι ταξιδιωτικοί πράκτορες (International Air Transport Association and the European Council of Travel Agents Associations). Πράγματι, το σχέδιο αυτό θα εφαρμοστεί στα κράτη όπου οι περισσότερες αεροπορικές εταιρείες και ταξιδιωτικοί πράκτορες στην Κοινότητα συμφωνούν με αυτό, δηλαδή στο ήμισυ περίπου των κρατών μελών σήμερα.

Είναι σαφές ότι με ένα τέτοιο εθελοντικό σχέδιο θα προστατευθούν λίγοι αλλά όχι όλοι οι επιβάτες από τις οικονομικές ζημίες που θα μπορούσε να προκαλέσει μία πτώχευση και ότι θα επηρεασθεί ο ανταγωνισμός μεταξύ αερομεταφορέων. Έτσι, η Επιτροπή θα παρακολουθήσει προσεκτικά την αποτελεσματικότητα του εθελοντικού σχεδίου και συγκεκριμένα τις μελλοντικές εξελίξεις στην κάλυψη των μέτρων αυτών.

Καθόσονπάρχουν λογικά επιχειρήματαπέρ και κατά των εθελοντικών καιποχρεωτικών σχεδίων, η Επιτροπή πιστεύει ότι είναι ουσιαστικό να συμβουλευθεί όλα τα ενδιαφερόμενα μέρη πριν καταλήξει σε συμπεράσματα για την πολιτική της. Προτίθεται να δημοσιεύσει ένα συμβουλευτικό έγγραφο για τις συμβάσεις των αεροπορικών εταιρειών με τους επιβάτες, το οποίο θα μελετηθεί έτσι ώστε να εκπονηθεί νομοθετική πρόταση για τις συμβάσεις αυτές. Στο κείμενο αυτό θα θέσει το ερώτημα κατά πόσον η Κοινότητα πρέπει να νομοθετήσει για να προστατεύονται οι επιβάτες σε περίπτωση χρεωκοπίας ή εάν θα αφήσει το θέμα στην εκούσια λήψη πρωτοβουλιών.